Δραστηριότητα 4ου μαθήματος

Συστήματα Έκφρασης, Αναζήτησης και Επικοινωνίας της πληροφορίας Στη δραστηριότητα αυτή θα αναπτύξουμε τα εξής:
 * 1) Εργαλεία Διαδικτύου για Συνεργασία και Επικοινωνία (συστήματα συνεργατικής μάθησης)
 * 2) Εφαρμογές Διαδικτύου (chat, forum, video conference)

Εργαλεία Διαδικτύου για Συνεργασία και Επικοινωνία (συστήματα συνεργατικής μάθησης)

Τα διαδικτιακά εργαλεία που υπάρχουν για συνεργασία, επικοινωνία και γενικά για μάθηση είναι πάρα πολλά. Εμείς θα αναλύσουμε τα MOOC (Massive Open Online Course).



Τα MOOC είναι από τις τελευταίες εξελίξεις στο χώρο της ηλεκτρονικής μάθησης με βασικό χαρακτηριστικό τη μαζική πρόσβαση από όσους έχουν ενδιαφέρον να μάθουν. Τις περισσότερες φορές το περιεχόμενο είναι ανοιχτό χωρίς συμμετοχή, ενώ υπάρχουν και κάποια που απαιτούν κάποια συνδρομή για παρακολούθηση.

Το τεχνολογικό αυτό εργαλείο χρειάζεται ιδιαίτερη προσοχή στο σχεδιασμό του λόγω της μαζικής και ανοιχτής πρόσβασης σε όλους. Όπως αναφέραμε προηγούμενως, το συγκεκριμένο εργαλείο σχετίζεται με τη μάθηση και συνεπώς θα υπάρχει κάποια αξιολόγηση. Επειδή όμως το πλήθος των ατόμων είναι πολύ μεγάλο, δεν μπορεί ένας εκπαιδευτικός να αξιολογήσεις όλα τα άτομα. Για το λόγο αυτό υπάρχουν τα εξής είδη αξιολογήσεων:

1) Με έμφαση στην διασύνδεση

2) Με έμφαση στις εξετάσεις

Το πρώτο είδος  αξιολόγησης, βασίζεται σε εργασίες που απαιτούν συνεργασία, αξιολογουνται από άλλους εκπαιδευτικούς και το υλικό που προκύπτει από τις εργασίες και τις αξιολογήσεις ανατροφοδοτείται και εμπλουτίζει περισσότερο το υλικό του MOOC.

Το δεύτερο είδος, επικεντρώνεται σε online ερωτηματολόγια πολλαπλών επιλογών και η αξιολόγηση γίνεται αυτόματα από υπολογιστή.

Τα αποτελέσματα που έχουν προκύψει το διάστημα αυτό από τον παραπάνω τρόπο μάθησης δείχνουν πολύ χαμηλά ποσοστά ολοκλήρωσης των μαθημάτων, ενώ μόνο ένα 45% καταφέρνει να περάσει την πρώτη αξιολόγηση. Αυτό μας οδηγεί στο συμπέρασμα ότι πολλοί από τους μαθητευόμενους στοχεύουν στο να εξερευνήσουν το αντικείμενο και όχι να το μάθουν.

Ένας σημαντικός παράγοντας όμως για την επιτυχία και την αύξηση των ποσοστών των εκπαιδευόμενων, είναι η αλληλεπίδραση που θα έχουν με το υλικό. Έτσι, του δημιουργείται το συναίσθημα το ενδιαφέρον να συνεχίσει και να ολοκληρώση την παρακολούθηση.

Κάποια παραδείγματα MOOCs είναι τα ακόλουθα.
 * Coursera
 * ALISON
 * CANVAS
 * Iversity
 * Open Learning

Εφαρμογές Διαδικτύου (chat, forum, video conference)

 Moodle 

Μια από τις εφαρμογές τους διαδικτύου, η οποία περιλαμβάνει chat, forum και video conference είναι η πλατφόρμα Moodle. Το λογισμικό αυτό ανήκει στην κατηγορία e-learning μέσα από το οποίο οι καθηγητές μπορούν να δημιουργήσουν τη δική τους ιστοσελίδα προσφέροντας μαθήματα, επεξηγήσεις κτλ στους μαθητές τους ανεξάρτητα από την περιοχή που βρίσκονται χωρίς χρονικό περιορισμό. Επίσης, το λογισμικό αυτό έχει σχεδιαστεί  για να παρέχει στους εκπαιδευτικούς, τους διαχειριστές και τους μαθητές ένα ενιαίο ισχυρό, ασφαλές και ολοκληρωμένο σύστημα για τη δημιουργία εξατομικευμένων περιβαλλόντων μάθησης.

Επίσης, προσφέρει τη δυνατότητα για τη δημιουργία forum, βάσεις δεδομένων κ.α, όπου οι μαθητές μπορούν να επικοινωνήσουν και να συνεργαστούν για την υλοποίηση δραστηριοτήτων. Όλα τα μέλη έχουν τα δικά τους προφίλ, και μπορεί να υπάρξει επικοινωνία μεταξύ τους με πολλούς τρόπους π.χ μηνύματα, forum, ομάδες εργασίες κτλ. Ακόμα, υπάρχουν ημερολόγια τα οποία σου υπενθυμίζουν τυχόν δραστηριότητες που πρέπει να ολοκληρωθούν σε συγκεκριμένο χρονικό διάστημα καθώς και ένα «κουτί» με τυχόν μηνύματα που έχουν ληφθεί.

Τέλος, μπορούν να πραγματοποιηθούν τηλεδιασκέψεις μεταξύ εκπαιδευτικού και μαθητών βρισκόμενοι σε διαφορετικές τοποθεσίες με σκοπό την ζωντανή επικοινωνία και την πραγματοποίηση διαδικτυακών μαθημάτων.

